b'\n_START_ARTICLE_\nBas-Rhin\n_START_SECTION_\nZgodovina\n_START_PARAGRAPH_\nDepartma je bil ustanovljen 4. marca 1790 v \xc4\x8dasu Francoske revolucije._NEWLINE_Sredi 90-ih let 18. stoletja se je po okupaciji levega brega Rena meja departmaja pomaknila proti severu ter vklju\xc4\x8dila obmo\xc4\x8dje krajev Annweiler am Trifels, Landau, Bad Bergzabern in W\xc3\xb6rth an der Rhein. Po porazu Napoleona v bitki pri Waterlooju in Dunajskem kongresu leta 1815 je bilo okupirano ozemlje vrnjeno nem\xc5\xa1kim de\xc5\xbeelam Bavarski oz. Porenju-Palatinatu._NEWLINE_Departma je bil dvakrat priklju\xc4\x8den k Nem\xc4\x8diji: od 1871 (po francoskem porazu v francosko-pruski vojni) do konca prve svetovne vojne 1918 in nato med drugo svetovno vojno (od 1940 do 1945).'